Նիկոլ Փաշինյան - Հարգելի օգտատեր, դուք որակումներ եք տալիս, բայց Հայաստանի Հանրապետության 770 հազար քաղաքացի ապրիլի 2-ի ընտրությունների ժամանակ գնացել եւ քվեարկել է ձեր ասած մարդկանց օգտին: Երբ որ 770 հազար քաղաքացի, թեկուզ ընտրակաշառքով, քվերակում է, ձեր ասած հայրենիքի կառավարումը հանձնում է այդ մարդկանց: Վերջին շրջանում շատ է խոսվում Հակոբ Հակոբյանի եւ Խոսրով Հարությունյանի պատգմավորական մանդատները վայր դնելու մասին, Առողջապահության նախարարի մասին են ասում: Կարծում եմ՝ ամեն դեպքը առանձին քննելու խնդիր է, բայց ընդհանուր առմամբ Հակոբ Հակոբյանը ռեյիտինգային ընտակարգով 13 հազար ձայն է ստացել Գեղարքունիքի մարզում: Այսինքն՝ 13 հազար մարդ քվեարկել է նրա օգտին: Տարբեր մարդիկ ասում են ինչու չեք պահանջում նրա հրաժարականը: Իրեն ընտրած 13 հազար քաղաքացիներից 130-ը, որն ընդամենը մեկ տոկոսն է, թող ասի՝ մենք պահանջում ենք մանդատը վայր դնել, այն ժամանակ կլինի մտածելու կոնկրետ իրավիճակ: Խոսրով Հարությունյանն ընտրվել է Հայստանի Հանրապետական կուսակցության համամսանական ցուցակով: ՀՀԿ համամասնական ցուցակին ձայն տված քանի քաղաքացի է այսօր պահանջում որեւէ մեկի հրաժարականը: Երբ նրանց ընտրողների ինչ-որ մի մասը հանդես կգա այդպիսի պահանջով, մենք մենք վերաբերմունքը կարող ենք արտահայտել: Իսկ քանի դեռ դա չկա, մեզ մնում է միայն տարակուսանք հայտնել, որ մարդիկ գնացել են եւ քվեարկել Հանրապետական կուսակցության օգտին, որը ձեւավորել խորհդրարանական մեծամասնություն, նաեւ կառավարություն: Ցանկացած իրավիճակում մենք ունենք դերակատարում, բայց ոչ բոլոր իրավիճակում է, որ մեր դերակատարումը պետք է լինի նախաձեռնողական: Եթե ես ասեմ՝ պահանջում եմ Հակոբ Հակոբյանի հրաժարականը, նա կպատասխանի՝ կներես, դո՛ւ ինձ չես ընտրել, եթե ընտրողը պահանջի, դու կարող ես արտահայտվել: Մենք գործում ենք այն մանդատի շրջանուկում, որը դուք մեզ տվել եք եւ հույս ունենք այդ գործունեությունը կլինի առավել արդյունավետ: Բայց մենք չենք կարող խոսել մի բանի մասին, որի մասին խոսելու առաջնային մանդատը մեզ չի պատկանում: